Mustkate

Mustkate on kruusa ja vedelbituumeni segust (mustsegust) ehitatud teekate, tavaliselt pinnatud. Valdavalt valmistatakse segu teehöövliga kohapeal (tee peal).

Mustkatte ajalugu Eestis
Teise maailmasõja järel alustati sõjapurustuste likvideerimist ja maanteede sõidetavuse taastamist. Mustkatte kasutuselevõtul oli Eesti teedeehituses murranguline tähtsus, sest teede üldine kvaliteet paranes väga oluliselt. Esimesed kilomeetrid uut katet ehitati üleliidulise tähtsusega teedele 1946. aastal. Mustkatte ehitamine oli väga intensiivne 1950. ja 1960. aastatel. Ka järgnevatel aastakümnetel oli mustkate Eestis peamine püsikattematerjal. Veel praegugi on Eestis kõrvalmaanteid, mille kate on rajatud 1950. aastate alguses.Mustkate Maanteemuuseum (vaadatud 15. veebruar 2012)

2007. aasta alguse seisuga oli Eestis mustkattega põhimaanteid 127, tugimaanteid 1308, kõrvalmaanteid 2467, rampe või ühendusteid 4 kilomeetrit, kokku 3906 kilomeetrit.Katete olem riigimaanteedel 01.01.2007 Teeregister (vaadatud 1. märts 2012)

2012. aasta alguse seisuga oli Eestis mustkattega põhimaanteid 96, tugimaanteid 1077 ja kõrvalmaanteid 2596 kilomeetrit, kokku 3769 kilomeetrit.Katete olem teeliikide loikes 01.01.2012 Teeregister (vaadatud 1. märts 2012)

Viited

Välislingid
Fotosid mustkattest

Kategooria:Tee-ehitus